
Кмет на Община Ивайловград
“Социално подпомагане”- Ивайловград
ОБЩИНСКА ПРОГРАМА

ЗА ПОЛАГАНЕ НА ОБЩЕСТВЕНОПОЛЕЗЕН ТРУД ОТ ЛИЦА, 

ОБЕКТ НА МЕСЕЧНО СОЦИАЛНО ПОДПОМАГАНЕ 

В ОБЩИНА ИВАЙЛОВГРАД
ПРИЕТА С РЕШЕНИЕ №9 ОТ 06.02.2020 г. НА ОбС  ИВАЙЛОВГРАД

Ивайловград, 2020 г.
І.  ПРЕДПОСТАВКИ И НЕОБХОДИМОСТ ОТ РЕАЛИЗАЦИЯ НА ПРОГРАМАТА
Настоящата Програма се реализира в изпълнение на разпоредбите на чл.2, ал.4, т. 1 от Закона за социално подпомагане и чл.12 от Правилника за прилагането му, както и на Рамково споразумение между Агенция за социално подпомагане и Националното сдружение на общините в Република България. 

Необходимостта от Програмата се налага и във връзка с планиране и регламентиране на сътрудничество между Община Ивайловград и Дирекция “Социално подпомагане” – Ивайловград. 

Съгласно чл. 12 от Правилника за прилагане на Закона за социално подпомагане /ППЗСП/ безработните лица в трудоспособна възраст, които получават месечна помощ по чл. 9 и не са включени в програмите за заетост по чл. 12б от Закона за социално подпомагане, следва задължително да полагат общественополезен труд по организирани от общинската администрация програми за предоставяне на социални услуги, екологични програми, програми за благоустрояване и хигиенизиране на населените места и други програми за общественополезни дейности за срок 14 дни по 4 часа дневно. 

За лицата, полагащи общественополезен труд, се заплаща застраховка за трудова злополука. 

II. ОСНОВНА ЦЕЛ НА ПРОГРАМАТА

Безработните лица, обект на месечно подпомагане да бъдат ангажирани пълноценно в полезни за общината дейности, с оглед създаване на възможност за преустановяване на формиране на нагласи за пасивно и безвъзмездно получаване на социални помощи.

III. НЕПОСРЕДСТВЕНИ ЦЕЛИ НА ПРОГРАМАТА

1. Да регламентира механизма за полагане на общественополезен труд от безработни лица, получаващи месечни социални помощи по реда на чл. 9 от Правилника за прилагане на Закона за социално подпомагане.

2. Преход от пасивен към активен подход на работа с лица, които са дългогодишни клиенти на Дирекция „Социално подпомагане”- Ивайловград.

3. Да съдейства за социалната интеграция на безработните лица чрез поддържане и/или възстановяване  на трудовите навици

4. Благоустрояване на град Ивайловград и населените места в общината.

5. Подобряване и поддържане на околната среда.

6. Да създаде гаранции за свеждане до минимум на рисковете за живота и здравето на лицата, включени в програмата.
IV. ЗАДАЧИ НА ПРОГРАМАТА

1. Определяне на безработните лица-обект на програмата.

2. Определяне на терени (райони), които ще се санират, почистват и хигиенизират.

3. Да се предвидят мерки по осигуряване на здравословни и безопасни условия на 

     труд.

4. Сключване на договор между Общинска адмистрация и Дирекция ”Социално подпомагане” за взаимодействие при реализация на програмата.
V. ОБЕКТ НА ПРОГРАМАТА

ОБЕКТ/ Целеви групи

Общественополезен труд ще се полага на територията на цялата община /град Ивайловград  и всички населени места/ от трудоспособни безработни лица, обект на месечно социално подпомагане.

VI. ДЕЙНОСТИ И ТЕРИТОРИАЛЕН ОБХВАТ ПО ПРОГРАМАТА

Съобразно нуждите на Община Ивайловград се изпълняват следните видове дейности, при които безработните лица, обект на социално подпомагане в град Ивайловград и по кметства и кметски наместничества се разпределят текущо през годината за извършване на следните общественополезни дейности:*
· Почистване на териториите за обществено ползване в гр. Ивайловград и населените места на територията на общината, включващо метене и оборка. 

· Почистване на озеленени тревни площи, включващо метене, оборка, хигиенизиране на централен градски площад, централен градски парк, детски площадки, междублокови пространства в кв. Дружба и входно – изходната артерия  на  гр. Ивайловград и населените места на територията на общината 

· Почистване и оборка около училищата, детски градини на територията на община Ивайловград 
· Почистване, оборка на алеи в гробищни паркове в гр. Ивайловград  и кв. Лъджа 
· Почистване около Общински исторически  музей, Паскалева къща, Мутафчиева къща
· Почистване и оборка на градски стадион
· Почистване на общински пазар в Ивайловград, хигиенизиране на района около спирката /бившата автогара Ивайловград/
· Почистване на нерегламентирани сметища в общината и опазването им от последващо замърсяване

· Поддържане на паметници на културата – Антична вила „Армира”, мемориален комплекс „Капитан Петко Войвода” в с. Плевун и „Илиева нива” край с. Глумово

· Социоконсултантски услуги към Дирекция “Социално подпомагане”, община Ивайловград
· По преценка на организатора на месечните графици могат да се включат и дейности по неотложни и аварийни работи 

VІІ. ОТГОВОРНИ ИНСТИТУЦИИ ЗА РЕАЛИЗИРАНЕ НА ПРОГРАМАТА.

 ПРИНЦИПИ ЗА РЕАЛИЗАЦИЯ
1. Община  Ивайловград
1.1.  Да осъществява цялостна организация по реализиране на програмата

1.2. Да определи отговорни длъжностни лица, които да отговарят за цялостната организация по изпълнение на програмата, на територията на град  Ивайловград.

1.3. Да определи със заповед длъжностно лице, което да провежда инструктаж на всяко безработно лице поотделно за здравословните и безопасни условия, които трябва да спазва, преди да започне извършването на общественополезни дейности, като същото се подписва за проведен инструктаж в обособена за това инструктажна книга.

1.4. Да застрахова лицата със застраховката „Злополука" по реда на Кодекса за застраховането.

1.5. Да изпълнява всички задължения, възникващи по Закона за
здравословни и безопасни условия на труд, при извършване на
общественополезните дейности от безработните лица, подадени от Дирекция
„Социално подпомагане" – Ивайловград.

1.6. Да определи длъжностно лице, което да следи за безопасни и
здравословни условия на труд и спазването им през определеното време за
полагане на общественополезен труд от участващите в програмата лица, като
описва ежедневно извършваните от тях дейности по графика от Програмата в
присъствена книга, в която лицата да се подписват в края на деня, в който са
отработвали общественополезен труд.
1.7. Да консултира разработената програма с териториалното поделение на Главна инспекция по труда.
1.8. Да извършва контрол по изпълнението на дейностите по програмата,
както и във връзка с осигуряване на действителна ангажираност на лицата. 

1.9. Да предоставя на Дирекция „Социално подпомагане" - Ивайловград – на социалните работници, ежемесечно до 5 - то число на месеца, следващ месеца, през който е реализиран обществено полезния труд, информация за броя отработени дни от лицата по чл. 12, ап.1 от ППЗСП  и списъка с насочените безработни лица, придружен от график за положения общественополезен труд от тях, от който да е видно къде и колко време е положило общественополезен труд всяко лице.
2. Кметове и кметски наместници в населените места на територията на Община Ивайловград
4.1. Да определят отговорно длъжностно лице, което ще отговаря и осигурява изпълнението на програмата на територията на населеното място

4.2. Да определят със заповед длъжностно лице, което да провежда инструктаж на всяко безработно лице поотделно за здравословните и безопасни условия, които трябва да спазва, преди да започне извършването на общественополезни дейности, като същото се подписва за проведен инструктаж в обособена за това инструктажна книга.
4.3. Да създадат необходимата организация на труда на безработните лица, включени в програмата, като поставя задачи, изготвя графици за явяване и води задължително необходимата документация за отчитане на дейността през текущия месец.

4.4. Да гарантират безопасни и здравословни условия на труд на безработните лица, включени в програмата, спазвайки нормите по Закона за здравословни и безопасни условия на труд, Кодекса на труда и издадените въз основа на тях подзаконови нормативни актове като прилагат и изпълняват съответните методики, програми и инструкции.

4.5. Да извършват контрол по изпълнението на дейностите по програмата,
както и във връзка с осигуряване на действителна ангажираност на лицата. 

4.6. Да предоставят на Дирекция „Социално подпомагане" – Ивайловград  ежемесечно до 5 - то число на месеца, следващ месеца, през който е реализиран обществено полезния труд, информация за броя отработени дни от лицата по чл. 12, ап.1 от ППЗСП и списъка с насочените безработни лица, придружен от график за положения общественополезен труд от тях, от който да е видно къде и колко време е положило общественополезен труд всяко лице.

3. Дирекция „Социално подпомагане” - Ивайловград
3.1.  В срок до 10 число на отчетния месец да представя списък на лицата, задължени  да  полагат общественополезен труд по чл.12 от ППЗСП през следващия  месец, като упомене наличието на противопоказания за извършването на определен вид общественополезна дейност за всяко лице поотделно, както и съответните насочвателни писма за всяко лице от списъка. ДСП – Ивайловград  до 7-мо число на месеца, в който трябва да се положи обществено полезен труд, представя допълнение или корекции в списъка, при наличие на такива.

3.2. Да извършва периодични проверки за установяване на
действителната заетост на лицата по чл. 12, ал.1 от ППЗСП.  

3.3. Да осъществява организацията по изпълнение на дейностите по почистване  и хигиенизиране, както и социоконсултански услуги, по настоящата програма. Да определи длъжностно лице, което да провежда инструктаж на лицата, осъществяващи посочените дейности, за здравословните и безопасни условия, които трябва да спазва, преди да започне извършването на общественополезни дейности, като същите се подписват за проведен инструктаж в обособена за това инструктажна книга. Да води задължително необходимата документация за отчитане на дейността, която предоставя своевременно на отговорните длъжностни лица за реализация на програмата. 
VІІІ. ФИНАНСИРАНЕ

1. От Общинска администрация се осигуряват средства за закупуване на материали и съоръжения.
2. Д”СП” социална помощ по реда и условията на чл.9 от Правилника за прилагане на закона за социално подпомагане.
ІХ. ПРОДЪЛЖИТЕЛНОСТ НА ПРОГРАМАТА

Програмата е с период на действие от 01.02.2020 г. до 31.01.2025 г.
Х. ОЧАКВАНИ РЕЗУЛТАТИ 
 

1. Да се ограничава практиката за получаване на социални помощи без да се полага труд за тях.
2. Да се промени нагласата и поведението на включените в програмата безработни лица като се повиши чувството на отговорности и мотивацията им за търсене на работа

3. Дейностите по програмата са свързани с обществена полза, хигиенизирането и благоустрояването на населените места

4. Да подпомага дейността на всички заинтересовани институции в програмата чрез осигуряване на допълнителна работна сила.  
ХІ. МОНИТОРИНГ И ОЦЕНКА НА ПРОГРАМАТА

Включените в програмата лица подлежат на проверка от страна на Общинска администрация и от страна на Дирекция “Социално подпомагане”.
За целта всяка страна ще упълномощи съответни длъжностни лица, които ще осъществяват контрола върху:
- качество на изпълнение на обществено-полезните дейности

- спазване на безопасните и здравословни условия на труд
В края на календарната година да се извърши анализ на програмата, като се посочат трудности при реализацията на програмата и се предложат мерки за преодоляването им.
Програмата има отворен характер и при необходимост се планира надграждащо и/или продължаващо действие.

Изготвил:

                                                      Изготвил:




        
……………………………………………
      ……………………………………………
Диляна Бургоджиева – мл. експерт Д СИ           Виолета Недялкова, Директор на Дирекция СИ
Съгласували:

За Дирекция “Социално подпомагане”

За Община Ивайловград
…………………………………………………..

……………………………………….

Елена Стефанова – Директор ДСП 
                 Диана Овчарова – Кмет на община
Консултирал 
……………………………………………..

Директор на Дирекция «Инспекция по труда» - гр. Хасково
* Конкретното им разпределение по обекти се определя в ежемесечен график за  работа.


� Подробна План-сметка и разшифровки


� Показатели за очаквани резултати


� Екип, разпределение на отговорностите и задачите 





